— Такім чынам, цяпер у нас ладзіцца 18 гульняў раённага маштабу і адна — абласнога, — адзначыла дакладчык. — Дзеці гуляюць вельмі захоплена, ім падабаецца камандны дух і канкурэнцыя. Быў нават такі выпадак: аднойчы, калі ў адным з райцэнтраў дрэнна працаваў скайп і былі праблемы з інтэрнэт-падключэннем, web-турнір дзеці зладзілі наўпрост з кабінета мэра горада, які таксама захапіўся атмасферай гульні і прыняў гэтае нестандартнае рашэнне, каб падтрымаць сваю раённую каманду.